הדבר החשוב ביותר בהתאמת מכשירי שמיעה הוא ההבנה כי מכשירי שמיעה אינם משיבים את השמיעה של המטופל למצבו הראשוני, טרם הירידה, מכשירי שמיעה אינם "תרופת פלא", אלא אמצעי שנועד לעזור ולקרב את המטופל כמה שיותר לשמיעה התקינה. המכשיר נועד להקל על מצב קיים אך לא לרפאו. בעת התאמת מכשירי שמיעה יש לזכור כי התהליך תלוי בבסיסו בסוג ואופי הפגיעה, אך אינו פותר הכל. לכן על המטופל להיעזר בכמה שיותר אמצעים סביבתיים אשר יקלו על מצבו(דיבור פנים מול פנים, מיקום ישיבה במקומות רועשים וכדומה).